Deur Siska Martin 06 Julie 2021 22:27
Matrikulante wat akademies presteer, en ook by sport, leierskap en kultuur by hul skole betrokke is, kan inskryf.
Maryke du Pisanie, hoofmeisie en voorsitter van die verteenwoordigende raad van leerlinge (VRL) aan die Hoërskool Sentraal in Bloemfontein, wil 'n fisioterapeut word. Sy is subredakteur van die skoolkoerant en het aan die ATKV-tienertoneel deelgeneem. Maryke was 'n lid van die skool se o.19-netbalspan. Sy is ook ondervoorsitter van die VRL vir die Motheo-distrik.
Alle inskrywings word volgens vaste kriteria beoordeel en 25 semifinaliste word aangewys. Altesaam 14 finaliste, wat uit die 25 gekies word, neem deel aan die eindronde in Bloemfontein van 5 tot 7 Oktober. Tydens die eindronde word onderhoude met die finaliste gevoer en neem hulle aan spansessies deel, waarna die wenner aangewys word.